paragraph_text: Liddleov sindrom je poremećaj funkcije bubrega koji nastaje kao posljedica pojačanog djelovanja natrijevih kanala (ENaC - epitelni natrijevi kanali) u glavnim stanicama kortikalnih sabirnih kanalića bubrega. Genetičko oštećenja onemogućava da razgradni sustav enzima unutar stanice prepozna natrijev kanal i ukloni ga. Tako dolazi do pojačane reapsorpcije natrija i zadržavanja tekućine u tijelu, s posljedičnim arterijskom hipertenzijom, hipokalemijom i metaboličkom alkalozom uz niske vrijednosti renina i aldosterona.